open-index/open-wikipedia-markdown huggingface dataset:
Μπάρμπαρα Μπούικα

Η **Μπάρμπαρα Μπούικα** (γεννήθηκε στις 5 Σεπτεμβρίου 1986 στη Βουδαπέστη) είναι διεθνής υδατοσφαιρίστρια που κατάγεται από την Ουγγαρία.

## Καριέρα
Η Μπάρμπαρα Μούικα υπέγραψε το πρώτο της επαγγελματικό συμβόλαιο με τη Ντουναουβάρος Φέισκολα. ομάδα της Ουγγαρίας, στην οποία παρέμεινε για δύο χρόνια. Στη συνέχεια ταξίδεψε στην Ιταλία στην οποία παρέμεινε για δύο χρόνια αγωνιζόμενη αρχικά στην Οριτζόντε Κατάνια (2006-07) κι έπειτα στη Βαρέζε (2007-08).

Το 2008 αποφάσισε να ταξιδέψει στην Ολλανδία για λογαριασμό της Τβέντε, στην οποία παρέμεινε για μία σεζόν.

Το 2009 επέστρεψε στην Ιταλία και μετεγγράφη στην Άθλον Παλέρμο. Στην ομάδα του Παλέρμο παρέμεινε για ένα χρόνο, καθώς το 2010 μεταπήδησε στη Μεσίνα. Tο καλοκαίρι του 2013, η Μπούικα μετεγγράφη στον Ολυμπιακό Πειραιώς. Με την ομάδα του Πειραιά κατάφερε να κατακτήσει ένα πρωτάθλημα Ελλάδας καθώς και ένα Κύπελλο Κυπελλούχων Ευρώπης (2014). Παρά την ιδιαίτερα επιτυχημένη παρουσία της Μπούικα στον Ολυμπιακό (αναδείχθηκε πρώτη σκόρερ του ελληνικού πρωταθλήματος για το 2013-14 καθώς επίσης και πρώτη σκόρερ σε μία σεζόν στην Ελλάδα από το 1999 και μετά), τον Μάιο του 2014 ανακοινώθηκε η αποχώρηση της παίκτριας από τον Ολυμπιακό.

## Διεθνείς συμμετοχές
Η Μπάρμπαρα Μπούικα είναι διεθνής με την εθνική ομάδα υδατοσφαίρισης γυναικών της Ουγγαρίας από το 2005 και μέχρι σήμερα. Έχει συμμετάσχει μεταξύ άλλων στους Ολυμπιακούς Αγώνες του 2012 καθώς επίσης και στο Παγκόσμιο Πρωτάθλημα Υδατοσφαίρισης γυναικών του 2013, στο οποίο μάλιστα κατέκτησε με την εθνική Ουγγαρίας το χάλκινο μετάλλιο.

## Τίτλοι
* 1 Πρωτάθλημα Ελλάδας: 2014
* 1 Κύπελλο Κυπελλούχων LEN Trophy: 2014

## Πηγές
* Το προφίλ της Μπούικα στο gavros.gr
* Τα εν Ελλάδι ρεκόρ της Μπούικα
* Φεύγει η Μπούικα 

Κατηγορία:Ουγγαρέζες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες ουγγρικών συλλόγων
Κατηγορία:Υδατοσφαιρίστριες ιταλικών συλλόγων
Κατηγορία:Υδατοσφαιρίστριες ολλανδρικών συλλόγων
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Υδατοσφαιρίστριες Εθνικής Ουγγαρίας
Μπρόνγουεν Νοξ

Η **Μπρόνγουεν Νοξ** (γεννήθηκε στις 16 Απριλίου 1986 στην πόλη Μπρίσμπεϊν) είναι διεθνής υδατοσφαιρίστρια που κατάγεται από την Αυστραλία.

## Καριέρα
Η Μπρόνγουεν Νοξ είναι διεθνής με την εθνική ομάδα υδατοσφαίρισης γυναικών της Αυστραλίας από πολύ μικρή ηλικία. Έχει συμμετάσχει σε Παγκόσμια Πρωταθλήματα Υγρού Στίβου (2007, 2013), σε Ολυμπιακούς Αγώνες (2008, 2012) αλλά και σε Παγκόσμια Πρωταθλήματα Υδατοσφαίρισης FINA (2006, 2010). Μάλιστα, το 2006 ήταν η καλύτερη χρονιά βάσει αποτελέσματος για την Νοξ, καθώς κατέκτησε το χρυσό μετάλλιο στο Παγκόσμιο Πρωτάθλημα FINA που διοργανώθηκε στην πόλη Τιεντζίν της Κίνας, έπειτα από το νικηφόρο τελικό όπου η εθνική ομάδα της Αυστραλίας νίκησε την αντίστοιχη της Ιταλίας με σκορ 10-7.

Η Μπρόνγουεν Νοξ έχει αγωνιστεί στην Ελλάδα με την ομάδα του Εθνικού Πειραιώς, με την οποία μάλιστα είχε αναδειχθεί δεύτερη σκόρερ στην ιστορία της ελληνικής γυναικείας υδατοσφαίρισης (68 γκολ) από το 1999 και μετά (σήμερα βρίσκεται στην τρίτη θέση καθώς ανέβηκε στην πρώτη η νεοαποκτηθείσα Μπάρμπαρα Μπούικα του Ολυμπιακού με 81 γκολ) καθώς επίσης και με αυτή της έταιρης ομάδας του Πειραιά, τον Ολυμπιακό. 

Με τον Ολυμπιακό κατάφερε να κατακτήσει ένα πρωτάθλημα Ελλάδας αλλά και ένα Κύπελλο Κυπελλούχων Len Trophy (2014). Η κατάκτηση του διεθνούς αυτού τροπαίου είχε ιδιαίτερη σημασία για τον Ολυμπιακό καθώς ήταν το πρώτο διεθνές τρόπαιο που κατακτούσε το συγκεκριμένο τμήμα του Ολυμπιακού. Στο μεγάλο τελικό, ο Ολυμπιακός νίκησε με 10–9 τη γηπεδούχο Φιρέντσε, με την Μπρόνγουεν Νοξ να σκοράρει το νικητήριο γκολ της ομάδας του Πειραιά 24 δευτερόλεπτα πριν από τη λήξη του αγώνα. Η Αυστραλή παίκτρια του Ολυμπιακού έκλεψε τη μπάλα και αφού διέσχισε μόνη της όλη την πισίνα, πέτυχε ένα πολύ όμορφο γκολ με λόμπα πάνω από την τερματοφύλακα της ιταλικής ομάδας.

## Τίτλοι
* 1 Πρωτάθλημα Ελλάδας: 2014
* 1 Κύπελλο Κυπελλούχων Ευρώπης Len Trophy: 2014

## Πηγές
* Ήρθε στην Ελλάδα η Νοξ 
* Το ρόστερ της Εθνικής Αυστραλίας για το 2005
* Το νικητήριο γκολ της Νοξ στο LEN Trophy 
* Τρίτη σκόρερ του ελληνικού πρωταθλήματος η Νοξ

Κατηγορία:Αυστραλές υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Αμυντικοί υδατοσφαιριστές
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Χάλκινοι ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2008)
Κατηγορία:Ολυμπιονίκες υδατοσφαίρισης (Θερινοί Αγώνες 2012)
Κατηγορία:Ολυμπιονίκες υδατοσφαίρισης (Αυστραλία)
Κατηγορία:Υδατοσφαιρίστριες Εθνικής Αυστραλίας
Κάμι Κρεγκ

Η **Κάμι Κρεγκ** (γεννήθηκε στις 21 Ιουλίου 1987) είναι Αμερικανίδα διεθνής υδατοσφαιρίστρια.

## Καριέρα
Η Κάμι Κρεγκ απεφοίτησε από το Λύκειο Σάντα Μπάρμπαρα της Καλιφόρνια το 2005 και στη συνέχεια εισήχθη στο Πανεπιστήμιο της Νοτίου Καλιφόρνια από το οποίο αποφοίτησε το 2010 σε ηλικία 23 ετών. Η Κρεγκ συνδύαζε τις σπουδές της με την υδατοσφαίριση καθώς αγωνιζόταν στο κολλεγιακό πρωτάθλημα με τους Τρόζανς, ομάδα του Πανεπιστημίου της Καλιφόρνια. Οι πολύ καλές της εμφανίσεις στο κολεγγιακό πρωτάθλημα οδήγησαν στο να βραβευτεί δύο συνεχόμενες χρονιές (2009, 2010) με το βραβείο "Πήτερ Κουτίνο", όντας η μοναδική αθλήτρια που το πετυχαίνει αυτό μέχρι σήμερα.

Από το 2003 έως και το 2006 αποτελούσε μέλος της εθνικής ομάδας υδατοσφαίρισης νέων γυναικών των ΗΠΑ.

Το 2008 ήταν μέλος της εθνικής ομάδας των ΗΠΑ που συμμετείχε στους Ολυμπιακούς Αγώνες του Πεκίνο και κατέκτησε το αργυρό μετάλλιο. Τέσσερα χρόνια αργότερα, γνώρισε την απόλυτη καταξίωση σε επίπεδο εθνικής ομάδας καθώς κατέκτησε με τις ΗΠΑ το χρυσό μετάλλιο στους Ολυμπιάκούς Αγώνες του 2012, οι οποίοι διεξήχθησαν στο Λονδίνο. 

Ενδιάμεσα, είχε πραγματοποιήσει ένα πέρασμα από την Ελλάδα και τον Ολυμπιακό Πειραιώς, με τον οποίο κατέκτησε το πρωτάθλημα Ελλάδος του 2011.

Σήμερα η Κάμι Κρεγκ αγωνίζεται με την ομάδα της ιταλικής Φιρέντσε.

## Τίτλοι και ατομικές διακρίσεις
**Τίτλοι**
* 1 Πρωτάθλημα Ελλάδας: 2011

**Ατομικές διακρίσεις**
* 2 Βραβεία «Πήτερ Κουτίνο»: 2009, 2010

## Παραπομπές


## Πηγές
* Κέρδισε το βραβείο "Πήτερ Κουτίνο" για δεύτερη φορά η Κρεγκ
* Στην Αθήνα η Κάμι Κρεγκ
* Στη Φιρέντσε η Κρεγκ

Κατηγορία:Αμερικανίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Χρυσοί ολυμπιονίκες της υδατοσφαίρισης
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2008)
Κατηγορία:Ολυμπιονίκες υδατοσφαίρισης (Θερινοί Αγώνες 2012)
Κατηγορία:Ολυμπιονίκες υδατοσφαίρισης (Θερινοί Αγώνες 2016)
Κατηγορία:Ολυμπιονίκες υδατοσφαίρισης (Ηνωμένες Πολιτείες)
Κατηγορία:Υδατοσφαιρίστριες Εθνικής Ηνωμένων Πολιτειών Αμερικής
Μπενγκτ Γκούσταφσον

Ο **Μπενγκτ Γκούσταφσον** (γεννήθηκε στις 17 Μαΐου 1963) είναι παλαίμαχος διεθνής πετοσφαιριστής ο οποίος αγωνιζόταν ως ακραίος. Κατά τη διάρκεια της καριέρας του αγωνίστηκε στα πρωταθλήματα της Σουηδίας, της Ιταλίας και της Ελλάδας.

## Καριέρα
Ο Μπενγκτ Γκούσταφσον έκανε τα πρώτα του βήματα στο χώρο της πετοσφαίρισης στις ακαδημίες της Σγιοβάγια ΦΚ, ενώ στη συνέχεια μεταπήσησε στην Προγκόνα VBK, στην οποία παρέμεινε μέχρι το 1983. 

Το 1983 άφησε στη Σουηδία και ταξίδεψε στην Ιταλία, στην οποία παρέμεινε για πέντε χρόνια αγωνιζόμενος αρχικά στη Ρόμπε ΝτιΚάπα Τορίνο (1983-85) κι έπειτα στην Σάνταλ Πάρμα (1985-88). Με την ομάδα του Τορίνο κατάφερε να κατακτήσει το Top Teams Cup του 1984, ενώ με την ομάδα της Πάρμα κατέκτησε ένα Κύπελλο Ιταλίας (1987).

Το καλοκαίρι του 1988, ο Γκούσταφσον ταξίδεψε στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για ένα χρόνο έχοντας καταφέρει να κατακτήσει προηγουμένως το πρωτάθλημα αλλά και το Κύπελλο Ελλάδας του 1989.

Στη συνέχεια επέστρεψε στη Σουηδία και μετεγγράφη στην Κουνγκβάλς VBK ενώ στη συνέχεια επέστρεψε στην Ιταλία για λογαριασμό της Σίσλει Τρεβίζο, η οποία έμελλε να αποτελέσει και την τελευταία ομάδα της επαγγελματικής του καριέρας.

## Διεθνείς συμμετοχές
Ο Μπενγκτ Γκούσταφσον ήταν για αρκετά χρόνια διεθνής με την Εθνική ομάδα πετοσφαίρισης ανδρών της Σουηδίας. Μεταξύ άλλων, έχει συμμετάσχει στο Ευρωπαικό Πρωτάθλημα Πετοσφαίρισης του 1987, το οποίο έλαβε χώρα στο Βέλγιο.

## Τίτλοι
* 1 Top Teams Cup: 1984
* 1 Κύπελλο Ιταλίας: 1987
* 1 Πρωτάθλημα Ελλάδας: 1989
* 1 Κύπελλο Ελλάδας: 1989

## Πηγές
* Συνέντευξη του Γκούσταφσον στο volleyball.gr
* Ο Γκούσταφσον με την Εθνική Σουηδίας
* Ο Γκούσταφσον στο redplanet.gr

Κατηγορία:Σουηδοί πετοσφαιριστές
Κατηγορία:Πετοσφαιριστές ΟΣΦΠ
Σουν Γιατίνγκ

Η **Σουν Γιατίνγκ** (γεννήθηκε στις 24 Φεβρουαρίου 1988 στην Τιεντζίν) είναι διεθνής υδατοσφαιρίστρια που κατάγεται από την Κίνα.

## Καριέρα
Η Σουν Γιατίνγκ είναι διεθνής με την εθνική ομάδα υδατοσφαίρισης γυναικών της Κίνας από πολύ μικρή ηλικία. Μάλιστα, κατέκτησε το 2007 το ασημένιο μετάλλιο στο Παγκόσμιο Πρωτάθλημα Υδατοσφαίρισης νεανίδων. Επίσης, ήταν μέλος της αποστλής της εθνικής ομάδας υδατοσφαίρισης γυναικών της Κίνας η οποία συμμετείχε στους Ολυμπιακούς Αγώνες του 2008 και του 2012.

Τον Ιανουάριο του 2009 ανακοινώθηκε επίσημα η απόκτησή της από τον Ολυμπιακό Πειραιώς. Στην ομάδα του Πειραιά παρέμεινε μέχρι και το τέλος της αγωνιστικής περιόδου 2008-09, το οποίο βρήκε τον Ολυμπιακό Πρωταθλητή Ελλάδος.

## Τίτλοι
* 1 Πρωτάθλημα Ελλάδας: 2009

## Πηγές
* Το προφίλ της Σουν Γιάτινγκ
* Ανακοινώθηκε η Γιάτινγκ
* Πρωταθλητής για το 2009 ο Ολυμπιακός 
* Με Κίνα στον τελικό

Κατηγορία:Κινέζες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιρίστριες Εθνικής Κίνας
Γιασμίν Σμιτ

Η **Γιασμίν Σμιτ** (γεννήθηκε στις 21 Νοεμβρίου 1984 στο Άμστερνταμ) είναι Ολλανδέζα διεθνής επαγγελματίας υδατοσφαιρίστρια.

## Καριέρα
Η Γιασμίν Σμιτ έχει περάσει το μεγαλύτερο μέρος της καριέρας της στην ολλανδική Χετ Ραβίν, με την οποία έχει κατακτήσει μέχρι στιγμής τέσσερα πρωταθλήματα Ολλανδίας (2003, 2008, 2012, 2013), τέσσερα Κύπελλα Ολλανδίας (2006, 2007, 2008, 2010) καθώς και ένα Σούπερ Καπ Ολλανδίας (2008). Την περίοδο 2008-09 αγωνίστηκε στην Ελλάδα με την ομάδα του Ολυμπιακού Πειραιώς, με τον οποίο κατάφερε να κατακτήσει το πρωτάθλημα Ελλάδας του 2009. Μετά το πέρασμά της από την ομάδα του Πειραιά, η Σμιτ επέστρεψε στην Ολλανδία και τη Χετ Ραβίν, στην οποία παρέμεινε μέχρι το καλοκαίρι του 2016, όπου επέστρεψε στον Ολυμπιακό Πειραιώς.

## Διεθνείς συμμετοχές
Η Γιασμίν Σμιτ είναι διεθνής με την εθνική ομάδα υδατοσφαίρισης γυναικών της Ολλανδίας και έχει πραγματοποιήσει επίσημες συμμετοχές σε διφορα διεθνή Πρωταθλήματα. Συγκεκριμένα, έχει συμμετάσχει στο Παγκόσμιο Πρωτάθλημα Υγρού Στίβου που πραγματοποιήθηκε στο Μόντρεαλ το 2005, στο Παγκόσμιο Πρωτάθλημα Υδατοσφαίρισης Γυναικών FINA του 2006 που έλαβε χώρα στην Κοζέντσα, καθώς επίσης και στο Ευρωπαικό Πρωτάθλημα Υδατοσφαίρισης γυναικών που διοργανώθηκε το ίδιο έτος στο Βελιγράδι.

Η μεγαλύτερη διάκριση της Γιασμίν Σμιτ με την εθνική της ομάδα είναι η κατάκτηση του χρυσού μεταλίου στους Ολυμπιακούς Αγώνες του Πεκίνο το 2008, όπου η εθνική Ολλανδίας νίκησε στον τελικό τις ΗΠΑ με 9-8 σκορ.

## Τίτλοι
* 4 Πρωταθλήματα Ολλανδίας: 2003, 2008, 2012, 2013
* 4 Κύπελλα Ολλανδίας: 2006, 2007, 2008, 2010
* 1 Σούπερ Καπ Ολλανδίας: 2008
* 1 Πρωτάθλημα Ελλάδας: 2009

## Πηγές
* Το προφίλ της Γιασμίν Σμιτ
* Φιλική νίκη της Ολλανδίας

Κατηγορία:Ολλανδές υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Αμυντικοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Χρυσοί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2008)
Κατηγορία:Ολυμπιονίκες υδατοσφαίρισης (Ολλανδία)
Κατηγορία:Υδατοσφαιρίστριες Εθνικής Ολλανδίας
Τίνε Ούρναουτ

Ο **Τίνε Ούρναουτ** (γεννήθηκε στις 3 Σεπτεμβρίου 1988) είναι Σλοβένος επαγγελματίας διεθνής πετοσφαιριστής, ο οποίος αγωνίζεται ως ακραίος. Κατά τη διάρκεια της μέχρι στιγμής καριέρας του έχει αγωνιστεί στα πρωταθλήματα της Σλοβενίας, της Ιταλίας, της Ελλάδας, της Πολωνίας και της Τουρκίας. Επίσης, είναι αθλητής του μπιτς βόλλει.

## Καριέρα
Ο Τίνε Ούρναουτ έκανε τα πρώτα του βήματα στο χώρο της πετοσφαίρισης στις ακαδημίες της Αουτοκομέρς Μπλεντ, με την οποία υπέγραψε το πρώτο του επαγγελματικό συμβόλαιο το 2006 σε ηλικία 18 ετών. Στη Μπλεντ παρέμεινε μέχρι το 2008 έχοντας καταφέρει προηγουμένως να κατακτήσει δύο πρωταθλήματα Σλοβενίας (2007, 2008), δύο Κύπελλα Σλοβενίας (2007, 2008) και ένα Top Teams Cup (2007). 

Οι πολύ καλές εμφανίσεις του Ούρναουτ με τη φανέλα της Μπλεντ προκάλεσε το ενδιαφέρον αρκετών ομάδων εντός κι εκτός Σλοβενίας. Τελικά, η ομάδα που κατάφερε να τον κάνει δικό της ήταν η ιταλική Κόπρα Πιατσιένζα. Ωστόσο, επειδή σύμφωνα με τους κανονισμούς της Ιταλίας ο Ούρναουτ δε μπορούσε ακόμα να αγωνιστεί στο ιταλικό πρωτάθλημα λογω του νεαρού της ηλικίας του, η διοίκηση του ιταλικού συλλόγου αποφάσισε να τον παραχωρήσει κάπου ως δανεικό. Η ομάδα που έδειξε το μεγαλύτερο ενδιαφέρον ήταν ο Ολυμπιακός Πειραιώς και τελικά κατάφερε να τον αποκτήσει ως δανεικό για ένα χρόνο. 

Κατά τη διάρκεια της παρουσίας του στην ομάδα του Πειραιά, ο Ούρναουτ πραγματοποίησε πολύ καλές εμφανίσεις και το τέλος της αγωνιστικής περιόδου 2008-09 τον βρήκε Πρωταθλητή αλλά και Κυπελλούχο Ελλάδος. Οι πολύ καλές του εμφανίσεις με την ελληνική ομάδα οδήγησαν στην επιστροφή του στην Πιατσένζα. Στην Ιταλική ομάδα παρέμεινε για ένα χρόνο, χωρίς ωστόσο να εντυπωσιάσει, με αποτέλεσμα να φεύγει και πάλι από την ιταλική ομάδα, αυτή τη φορά με προορισμό την Πολωνία και τη Ζάκσα Κόζλε. Στην πολωνική ομάδα παρέμεινε για ένα χρόνο.

Το 2011 επέστρεψε στην Ιταλία στην οποία παρέμεινε για τα επόμενα δύο χρόνια αγωνιζόμενος στις Ούμπρια Βόλει (2011-12) και Καλίπο Σπορτ (2012-13). 

Το 2013 ταξίδεψε στην Τουρκία προκειμένου να μεταγραφεί στην Αρκάσπορ Κουλούμπου. Στην τουρκική ομάδα παραμένει μέχρι και σήμερα.

## Διεθνείς συμμετοχές
Ο Τίνε Ούρναουτ είναι διεθνής με την εθνική ομάδα πετοσφαίρισης ανδρών της Σλοβενίας από το 2006 και έχει πραγματοποιήσει μέχρι σήμερα αρκετές συμμετοχές.

## Τίτλοι
* 2 Πρωταθλήματα Σλοβενίας: 2007, 2008
* 2 Κύπελλα Σλοβενίας: 2007, 2008
* 1 Top Teams Cup: 2007
* 1 Πρωτάθλημα Ελλάδας: 2009
* 1 Κύπελλο Ελλάδας: 2009

## Πηγές
* Στα ερυθρόλευκα ο Ούρναουτ
* Στη Ζάκσα Κόζλε ο Ούρναουτ 
* Χρυσοί στο τουρνουά μπιτς βόλλει οι Τζούριτς-Ούρναουτ 

Κατηγορία:Σλοβένοι πετοσφαιριστές
Κατηγορία:Πετοσφαιριστές ΟΣΦΠ
Ανέτα Γκερμάνοβα

Η **Ανέτα Γκερμάνοβα** (γεννήθηκε στις 3 Ιανουαρίου 1975) είναι Βουλγάρα διεθνής πετοσφαιρίστρια η οποία αγωνίζεται ως ακραία. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Ιταλίας, της Τουρκίας, της Ισπανίας, της Ελλάδας και της Κύπρου.

## Καριέρα
Από το 1999 και μέχρι το 2003, η Ανέτα Γκερμάνοβα αγωνιζόταν με την ομάδα της ιταλικής Ρομανέλι Φιρέντσε, ενώ το καλοκαίρι του 2003 μεταπήδησε στη Σκαβολίνι Πεζάρο.

Το 2004 άφησε την Ιταλία και ταξίδεψε στην Τουρκία για λογαριασμό της Τουρκ Τέλεκομ Ανκάρα, στην οποία παρέμεινε για ένα χρόνο. Στη συνέχεια, ταξίδεψε στην Ισπανία, στην οποία παρέμεινε για κάτι λιγότερο από δύο χρόνια αγωνιζόμενη στις Βόλει Σάνσε και Ουνιβερσιτάντ ντε Βαλένσια.

Τον Ιανουάριο του 2007 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε μέχρι το τέλος της αγωνιστικής περιόδου 2006-07, χωρίς ωστόσο να καταφέρει να κατακτήσει κάποιο τίτλο.

Μετά το πέρασμά του από την Ελλάδα και τον Ολυμπιακό, η Γκερμάνοβα επέστρεψε στην Ιταλία, αυτήν τη φορά για λογαριασμό της Βόλλει Βόρλι, στην οποία όμως παρέμεινε για μόλις λίγους μήνες, καθώς στη συνέχεια μετεγγράφη στην ισπανική Βόλει Σάνσε.

Το 2008 μετεγγράφη στην ιταλική Σέα Ουρμπίνο, στην οποία παρέμεινε για ένα χρόνο. Το 2009 επέστρεψε στην Τουρκία στην οποία παρέμεινε για τρία χρόνια αγωνιζόμενη στις Μπανκάσι Ανκάρα (2009-11) και Γεσίλγιουρτ Ιστανμπουλ (2011-12).

Το 2012 ταξίδεψε στην Κύπρο για λογαριασμό της ΑΕΚ Λάρνακας, στην οποία παρέμεινε για ένα χρόνο. Στη συνέχεια, μεταπήδησε στον Απόλλωνα Λεμεσού, ομάδα επίσης της Κύπρου. Στην ομάδα της Λεμεσού παραμένει μέχρι και σήμερα.

## Διεθνείς συμμετοχές
Η Ανέτα Γκερμάνοβα είναι διεθνής με την εθνική ομάδα πετοσφαίρισης γυναικών της Βουλγαρίας από το 2001 και έχει πραγματοποιήσει αρκετές συμμετοχές.

## Παραπομπές


## Πηγές
* Το προφίλ της Γκερμάνοβα στο cev.lu
* Στα ερυθρόλευκα η Ανέτα Γκερμάνοβα
* Στον Απόλλωνα η Ανέτα Γκερμάνοβα

Κατηγορία:Βούλγαροι πετοσφαιριστές
Κατηγορία:Πετοσφαιρίστριες ΟΣΦΠ
Τατιάνα Αρτμένκο

Η **Η Τατιάνα Σαποσνίκοβα-Αρτμένκο**, γνωστή και πιο απλά ως **Τατιάνα Αρτμένκο** (γεννήθηκε στις 2 Σεπτεμβρίου 1976) είναι πρωήν διεθνής πετοσφαιρίστρια η οποία αγωνιζόταν ως ακραία. Κατά τη διάρκεια της καριέρας της αγωνίστηκε στα πρωταθλήματα του Ισραήλ, της Ιαπωνίας, της Γερμανίας, της Ιταλίας, της Βραζιλίας, της Ελλάδας, της Τσεχίας και του Αζερμπαϊτζάν.

## Καριέρα
Η Τατιάνα Αρτμένκο έκανε τα πρώτα της βήματα στις ακαδημίες της Μακάμπι Τελ Αβίβ, στις οποίες βρέθηκε το 1990 σε ηλικία 14 ετών.  Μέχρι και το 1995, η Αρτμένκο αγωνίστηκε σε ομάδες του Ισραήλ και συγκεκριμένα στις Χάποελ Αραντ (1991-93) και Εμέκ Χέφερ (1993-95).

Το 1995 η Αρτμενκο αποφάσισε να συνεχίσει την καριέρα της στη Χισαμίτσου Σπρινγκς, ομάδα της Ιαπωνίας. Στους Σπρινγκς παρέμεινε για δύο χρόνια χωρίς ωστόσο να καταφέρει να κατακτήσει κάποιο τίτλο.

Το 1997 άφησε την Ιαπωνία και ταξίδεψε στη Γερμανία για λογαριασμό των Βόλλει Κατς. Στην ομάδα του Βερολίνου παρέμεινε για ένα χρόνο, καθώς το 1998 μεταπήδησε στην Ιταλία.

Από το 1998 και μέχρι το 2010, η Αρτμένκο αγωνίστηκε κατά κύριο λόγο σε ομάδες της Ιταλίας και συγκεκριμένα στις Παλέρμο, Καλάμπρια, Μοντεσιάβο, Φορναρίνα, Σασουόλο, Περούτζια και Ουρμπίνο. Μοναδικές εξαιρέσεις σε αυτήν τη δεκαετία συνεχούς παρουσίας της Αρτμένκο σε ομάδες της Ιταλίας ήταν τα περάσματά της από τη βραζιλιάνικη Ρεξόνα Αντς καθώς επίσης και από τον Ολυμπιακό Πειραιώς. 

Η Τατιάνα Αρτμένκο μετεγγράφη το 2010 στην Προστέγιοφ, ομάδα της Τσεχίας. Στην Προστέγιοφ παρέμεινε για δύο χρόνια κατακτώντας δύο ισάριθμα εγχώρια νταμπλ Τσεχίας. Την περίοδο 2012-13 αγωνίστηκε στο Αζερμπαιτζάν με την ομάδα της Λοκομοτίβ Μπακί, η οποία έμελλε να αποτελέσει και την τελευταία ομάδα στην επαγγελματική της καριέρα.

## Διεθνείς συμμετοχές
Η Τατιάνα Αρτμένκο ήταν διεθνής με την εθνική ομάδα πετοσφαίρισης γυναικών του Ισραήλ από το 2002 και έχει πραγματοποιήσει αρκετές συμμετοχές.

## Τίτλοι
* 1 Τσάμπιονς Λιγκ: 2008
* 1 Σούπερ Καπ Ιταλίας: 2000
* 2 Πρωταθλήματα Τσεχίας: 2011, 2012
* 2 Κύπελλα Τσεχίας: 2011, 2012

## Παραπομπές


## Πηγές
* Το προφίλ της Αρτμένκο στο worldofvolley.com
* Παρελθόν από τον Ολυμπιακό η Αρτμένκο λόγω εγκυμοσύνης

Κατηγορία:Ισραηλινοί πετοσφαιριστές
Κατηγορία:Πετοσφαιρίστριες ΟΣΦΠ
Ιβάνα Λούκοβιτς

Η **Ιβάνα Λούκοβιτς** (γεννήθηκε στις 18 Ιουλίου 1992 στο Βελιγράδι) είναι Σέρβα επαγγελματίας διεθνής πετοσφαιρίστρια, η οποία αγωνίζεται ως διαγώνιοςος. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σερβίας, της Ιταλίας, της Ελλάδας και της Τουρκίας.

## Καριέρα
Η Ιβάνα Λούκοβιτς έκανε τα πρώτα της βήματα στο χώρο της πετοσφαίρισης στις ακαδημίες της ΟΚ Παρτιζάν, στις οποίες βρέθηκε από πολύ μικρή ηλικία. Στην ομάδα του Βελιγραδίου παρέμεινε μέχρι το 2010 χωρίς ωστόσο να έχει καταφέρει προηγουμένως να κατακτήσει κάποιο τίτλο.

Το 2010 αποφάσισε να αφήσει τη Σερβία και να ταξιδέψει στην Ιταλία για λογαριασμό της Σίριο Περούτζια. Στην ιταλική ομάδα παρέμεινε για ένα χρόνο. Καθ' όλη τη διάρκεια της αμέσως επόμενης αγωνιστικής περιόδου και συγκεκριμένα της περιόδου 2011-12, η Ιβάνα Λούκοβιτς παρέμεινε ανενεργή καθώς δεν πήρε μεταγραφή σε κανένα σύλλογο.

Το καλοκαίρι του 2012, ο Ολυμπιακός Πειραιώς ανακοίνωσε επίσημα την απόκτηση της Ιβάνα Λούκοβιτς για ένα χρόνο. Το τέλος της αγωνιστικής περιόδου 2012-13 βρήκε τη Λούκοβιτς Πρωταθλήτρια αλλά και Κυπελλούχος Ελλάδος με τον Ολυμπιακό. Ήταν μια πολύ σημαντική στιγμή στην ιστορία του συλλόγου καθώς αυτό το πρωτάθλημα ήταν το πρώτο που κατακτούσε το συγκεκριμένο τμήμα του συλλόγου από την ίδρυσή του και μέχρι εκείνη τη χρονιά.

Το 2013, η Λούκοβιτς αποφάσισε να επιστρέψει στη Σερβία και την ΟΟΚ Κολουμπάρα. Στην Κολουμπάρα παρέμεινε μόλις για λίγους μήνες, καθώς στις αρχές του 2014, η Λούκοβιτς μεταπήδησε στην Τουρκία για λογαριασμό της Ερέγλι Μπελεντίγιε. Στην ομάδα της Τουρκίας παραμένει μέχρι και σήμερα.

## Διεθνείς συμμετοχές
Η Ιβάνα Λούκοβιτς είναι διεθνής με την εθνική ομάδα πετοσφαίρισης γυναικών της Σερβίας με τη φανέλα της οποίας έχει πραγματοποιήσει αρκετές συμμετοχές, τόσο σε επίπεδο νεανίδων όσο και σε επίπεδο γυναικών. Το 2010 κατέκτησε με την Εθνική Σερβίας το χρυσό μετάλλιο στο Βαλκανικό πρωτάθλημα νεανίδων και το 2009 το ασημένιο μετάλλιο στο Παγκόσμιο αλλά και το Πανευρωπαϊκό Πρωτάθλημα νεανίδων.

## Τίτλοι
* 1 Πρωτάθλημα Ελλάδας: 2013
* 1 Κύπελλο Ελλάδας: 2013

## Πηγές
* Το προφίλ της Λούκοβιτς στο fivb.org
* Ανακοίνωσε Λούκοβιτς ο Ολυμπιακός
* Ρόστερ Ολυμπιακού για την περίοδο 2012-13 

Κατηγορία:Σέρβοι πετοσφαιριστές
Κατηγορία:Πετοσφαιρίστριες ΟΣΦΠ
Λούσι Μουλστεΐνοβα

Η **Λούσι Μουλστεΐνοβα** (γεννήθηκε στις 15 Οκτωβρίου 1984) είναι Σλοβάκα επαγγελματίας διεθνής πετοσφαιρίστρια, η οποία αγωνίζεται ως πασαδόρος. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σλοβακίας, της Πολωνίας και της Ελλάδας.

## Καριέρα
Η Λούσι Μουλστεΐνοβα υπέγραψε το πρώτο της επαγγελματικό συμβόλαιο με τη Ντόπρασταβ Μπρατισλάβας, στην οποία παρέμεινε μέχρι το 2008 έχοντας καταφέρει να κατακτήσει προηγουμένως το πρωτάθλημα Σλοβακίας του 2008.

Από το 2008 και μέχρι σήμερα, η Μουλστείνοβα έχει αγωνιστεί κατά κύριο λόγο σε ομάδες της Πολωνίας. Συγκεκριμένα, έχει περάσει από τις Πρόναρ Άστβα Μπιάλιστοκ (2008-09 και 2011-12), Νταμπρόβα Γκόρνιτσα (2010-11), Σεμίκ Πολίς (2012-14) και Μπιέλσκο Μπιάλα (2014). Μάλιστα, με τη Μπιέλσκο Μπιάλα κατάφερε να κατακτήσει το πρωτάθλημα αλλά και το Κύπελλο Πολωνίας του 2014. Μοναδική εξαίρεση σε αυτή την εξαετία συνεχούς παρουσίας της Μουλστείνοβα σε ομάδες της Πολωνίας αποτελεί ένα πέρασμά της από την Ελλάδα και τον Ολυμπιακό Πειραιώς την περίοδο 2009-10. Με την ελληνική ομάδα δεν κατάφερε να κατακτήσει κάποιο τίτλο, κατάφερε ωστόσο να κατακτήσει τη δεύτερη θέση στη τελική βαθμολογία του ελληνικού πρωταθλήματος. 

Η Λούσι Μουλστεΐνοβα παραμένει στη Μπιέλσκο Μπιάλα μέχρι και σήμερα.

## Διεθνείς συμμετοχές
Η Λούσι Μουλστεΐνοβα είναι διεθνής με την εθνική ομάδα πετοσφαίρισης γυναικών της Τσεχίας από το 2009 και έχει πραγματοποιήσει μέχρι σήμερα πάνω από τριάντα συμμετοχές. Μεταξύ άλλων, έχει συμμετάσχει με την εθνική Τσεχίας στο πρωτάθλημα Ευρώπης του 2012.

## Τίτλοι
* 1 Πρωτάθλημα Σλοβακίας: 2008
* 1 Πρωτάθλημα Πολωνίας: 2014
* 1 Κύπελλο Πολωνίας: 2014

## Πηγές
* Το προφίλ της Λούσι Μουλστείνοβα στο cev.lu
* Το ρόστερ του Ολυμπιακού για την περίοδο 2009-10
* Συνέντευξη της Λούσι Μουλστεΐνοβα στο sport24.gr 

Κατηγορία:Τσέχοι πετοσφαιριστές
Κατηγορία:Πετοσφαιρίστριες ΟΣΦΠ
Μαρτίνα Νοσέκοβα

Η **Μαρτίνα Νοσέκοβα** (γεννήθηκε την 1η Απριλίου 1985 στη Μπρατισλάβα) είναι Σλοβάκα επαγγελματίας διεθνής πετοσφαιρίστρια, η οποία αγωνίζεται ως ακραία. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σλοβακίας, της Τσεχίας, της Ιταλίας, της Ελλάδας, της Γαλλίας και του Βελγίου.

## Καριέρα
Η Μαρτίνα Νοσέκοβα έκανε τα πρώτα της βήματα στο χώρο της πετοσφαίρισης στις ακαδημίες της ΣΣΚ Μπιλίκοβα, στις ακαδημίες της οποίας βρισκόταν για τέσσερα χρόνια και συγκεκριμένα από το 1998 και μέχρι το 2002.

Το 2002 μετεγγράφη στη Σλάβια Μπρατισλάβας, ομάδα επίσης της Σλοβακίας, στην οποία παρέμεινε για έξι χρόνια κατακτώντας αρκετούς τίτλους. Συγκεκριμένα, οι τίτλοι που κατέκτησε η Νοσέκοβα με την ομάδα της Μπρατισλάβα ήταν τρία Πρωταθλήματα (2003, 2004, 2008) και τέσσερα Κύπελλα Σλοβακίας (2003, 2004, 2005, 2006).

Το 2008 αποφάσισε να αφήσει τη Σλοβακία και να ταξιδέψει στη Τσεχία για λογαριασμό της ΒΚ Μπρνο. Ένα χρόνο αργότερα μεταπήδησε στην Ιταλία, στην οποία παρέμεινε για δύο χρόνια αγωνιζόμενος στις Λορέτο Βόλει (2009-10) και Βόλει Φόρλι (2010-11).

Την περίοδο 2011-12 αγωνίστηκε με τη φανέλα του Ολυμπιακού Πειραιώς με τον οποίο κατέκτησε το Κύπελλο Ελλάδας του 2012. Στη συνέχεια, μεταπήδησε στη Γαλλία και μετεγγράφη στη Ναντ Βόλει, στην οποία παρέμεινε για ένα χρόνο.

Το 2013 ταξίδεψε στο Βέλγιο για λογαριασμό της Σαρλερουά. Στην ομάδα της Σαρλερουά παραμένει μέχρι και σήμερα.

## Διεθνείς συμμετοχές
Η Μαρτίνα Νοσέκοβα είναι διεθνής με την εθνική ομάδα πετοσφαίρισης γυναικών της Σλοβακίας από το 2004 έχοντας πραγματοποιήσει αρκετές συμμετοχές. Μεταξύ άλλων έχει συμμετάσχει με την εθνική Σλοβακίας στα πρωταθλήματα Ευρώπης του 2011 και του 2013.

## Τίτλοι
* 3 Πρωταθλήματα Σλοβακίας: 2003, 2004, 2008
* 4 Κύπελλα Σλοβακίας:  2003, 2004, 2005, 2006
* 1 Κύπελλο Ελλάδας: 2012

## Πηγές
* Το προφίλ της Μαρτίνα Νοσέκοβα στο cev.lu
* Ανακοίνωσε Μαρτίνα Νοσέκοβα ο Ολυμπιακός
* Ρόστερ Ολυμπιακού για την περίοδο 2011-12

Κατηγορία:Σλοβάκοι πετοσφαιριστές
Κατηγορία:Πετοσφαιρίστριες ΟΣΦΠ
Όλγα Τρατς

Η **Όλγα Τρατς** (γεννήθηκε στις 15 Νοεμβρίου 1988) είναι Ουκρανέζα διεθνής πετοσφαιρίστρια η οποία αγωνίζεται ως κεντρική.

## Καριέρα
Η Όλγα Τρατς έκανε τα πρώτα της βήματα στο χώρο της πετοσφαίρισης στις ακαδημίες της Ντνίπρο, ομάδα της Ουκρανίας. Στη Ντνίπρο παρέμεινε μέχρι το 2006, όταν και υπέγραψε το πρώτο της επαγγελματικό συμβόλαιο με τη Μπίλα Τσέρκβα, ομάδα επίσης της Ουκρανίας, σε ηλικία 18 ετών. Στη Μπίλα Τσέρκβα παρέμεινε για ένα χρόνο χωρίς ωστόσο να καταφέρει να κερδίσει κάποιο τίτλο.

Το 2007 μετεγγράφη στην Σεβεροντοντσάνκα, με τη φανέλα της οποίας αγωνίστηκε για τέσσερα χρόνια έχοντας καταφέρει μάλιστα να κατακτήσει ένα πρωτάθλημα και ένα κύπελλο Ουκρανίας το 2009.

Το 2011, η Όλγα Τρατς αποφάσισε να συνεχίσει την καριέρα της στο Αζερμπαϊτζάν και συγκεκριμένα στην Αζεριόλ Μπακί. Ωστόσο, το πέρασμά της από την Αζεριόλ αποδείχθηκε σύντομο, καθώς λίγο καιρό μετά την μεταγραφή της, αποτέλεσε παρελθόν από τον σύλλογο.

Επόμενος σταθμός στην καριέρα της Τρατς ήταν η Πιάτρα Νέαμτ, ομάδα της Ρουμανίας, στην οποία παρέμεινε για κάτι λιγότερο από ένα χρόνο, καθώς τον Ιανουάριο του 2013 ανακοινώθηκε επίσημα η απόκτησή της από τον Ολυπιακό Πειραιώς. Στην ομάδα του Πειραιά ήρθε για να αντικαταστήσει την Αλεοσκάρ Μπλάνκο, η οποία είχε αποχωρήσει από το σύλλογο λίγο καιρό νωρίτερα. Η 'Ολγα Τρατς παρέμεινε στον Ολυμπιακό μέχρι και το τέλος της αγωνιστικής περιόδου 2012-13 και κατάφερε να κατακτήσει με το σύλλογο όλους τους εγχώριους τίτλους που διεκδίκησε.

Το καλοκαίρι του 2013 ταξίδεψε στην Πολωνία για λογαριασμό της Μπουντοβλάνι Λοτζ, στην οποία παραμένει μέχρι και σήμερα.

## Διεθνείς συμμετοχές
Η Όλγα Τρατς είναι διεθνής με την εθνική ομάδα πετοσφαίρισης γυναικών της Ουκρανίας από το 2008 και έχει πραγματοποιήσει αρκετές συμμετοχές.

## Τίτλοι
* 1 Πρωτάθλημα Ουκρανίας: 2009
* 1 Κύπελλο Ουκρανίας: 2009
* 1 Πρωτάθλημα Ελλάδας: 2013
* 1 Κύπελλο Ελλάδας: 2013

## Παραπομπές


## Πηγές
* Το προφίλ της Όλγα Τρατς στο cev.lu
* Ανακοίνωσε Όλγα Τρατς ο Ολυμπιακός
* Στην Πολωνία ο Όλγα Τρατς

Κατηγορία:Ουκρανοί πετοσφαιριστές
Κατηγορία:Πετοσφαιρίστριες ΟΣΦΠ
Ράντι Τένεβα

Η **Ραντοσβέτα Τένεβα Μιλίσεβιτς**, γνωστή και πιο απλά ως **Ράντι Τένεβα** (γεννήθηκε στις 21 Νοεμβρίου 1980 στην πόλη Πλόβντιβ) είναι Βουλγάρα διεθνής πετοσφαιρίστρια η οποία αγωνίζεται ως ακραία. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Βουλγαρίας, της Ιταλίας, της Τουρκίας και της Ελλάδας.

## Καριέρα
Η Ράντι Τενεβα έκανε τα πρώτα της βήματα στο χώρο της πετοσφαίρισης στις ακαδημίες της Μαρίτσα, τοπική ομάδα της Βουλγαρίας, στην οποία παρέμεινε για πέντε χρόνια και συγκεκριμένα μέχρι το 2000. 

Το 2000 ταξίδεψε στην Ελλάδα στην οποία παρέμεινε για τρία χρόνια αγωνιζόμενη αρχικά στον Αίαντα Ευόσμου (2002-03) κι έπειτα στον Α.Ο. Βριλησσίων (2003-04). Έπειτα, επέστρεψε στη Βουλγαρία προκειμένου να μεταγραφεί στη Λέφσκι Σόφιας.

Το 2004, η Ράντι Τένεβα επέστρεψε στην Ελλάδα και τον Αίαντα Ευόσμου, ενώ ένα χρόνο αργότερα μεταπήδησε στην Τουρκία για λογαριασμό της Εμλακ Τόκι Ανκάρα, στην οποία παρέμεινε για ένα χρόνο. Το 2006 ταξίδεψε στην Ιταλία για λογαριασμό της Μαρίνες Αρθάνο, στην οποία παρέμεινε επίσης για ένα χρόνο.

Μετά το πέρασμά της από το ιταλικό πρωτάθλημα, η Τένεβα επέστρεψε για ακόμη μια φορά στην Ελλάδα, αυτήν τη φορά για λογαριασμό του Ολυμπιακού Πειραιώς. Στην ομάδα του Πειραιά αγωνίστηκε από το 2009 και μέχρι το 2014, με μοναδική εξαίρεση ένα πέρασμά της από την τουρκική Ανκαραγκουτσού (2010-11), έχοντας καταφέρει να κατακτήσει δύο πρωταθλήματα (2013, 2014) και τρία κύπελλα Ελλάδας (2012, 2013, 2014).

Το καλοκαίρι του 2014, η Τένεβα αποφάσισε να αποχωρήσει από τον Ολυμπιακό και να μεταγραφεί στον Α.Ο. Θήρας, στον οποίο παραμένει μέχρι και σήμερα.

## Διεθνείς συμμετοχές
Η Ράντι Τένεβα είναι διεθνής με την εθνική ομάδα πετοσφαίρισης γυναικών της Βουλγαρίας από το 2001 και έχει πραγματοποιήσει αρκετές συμμετοχές.

## Τίτλοι
* 2 Πρωταθλήματα Ελλάδας: 2013, 2014
* 3 Κύπελλα Ελλάδας: 2012, 2013, 2014

## Πηγές
* Το προφίλ της Τένεβα στο fivb.org
* Το προφίλ της Ράντι Τένεβα στο gavros.gr
* Στα ερυθρόλευκα η Ράντι Τένεβα

Κατηγορία:Βούλγαροι πετοσφαιριστές
Κατηγορία:Πετοσφαιριστές Πανελληνίου
Κατηγορία:Πετοσφαιριστές Αίαντα Ευόσμου
Κατηγορία:Πετοσφαιρίστριες ΟΣΦΠ
BBC Asian Network

200px|left|thumb|Το πρώτο λογότυπο του σταθμού, 2012-2022

Το **BBC Asian Network** είναι Βρετανικός ραδιοφωνικός σταθμός του BBC, ο οποίος έχει Ασιατικό χαρακτήρα. Η μουσική και οι ειδήσεις του σταθμού προέρχονται από την Ινδία. Τα στούντιο του σταθμού είναι στο Μπέρμιγχαμ και στο Λονδίνο.

Το πρόγραμμα του σταθμού εκπέμπει κυρίως στην Αγγλική γλώσσα, αλλά κάποια προγράμματα είναι σε πέντε Ασιατικές γλώσσες - στα Χίντι στα Ουρντού, στα Παντζάμπι, στα Μπενγκάλι και στα Γκουγιαράτι. Παρά το όνομα που έχει ο σταθμός, οι υπηρεσίες που προσφέρει προέρχονται μόνο από την Ινδία και όχι από ολόκληρη την Ασία. Το πρόγραμμα του σταθμού περιέχει μουσική, εκπομπές λόγου, μία καθημερινή σειρά-ντοκιμαντέρ, το *Asian Network Reports* και μία καθημερινή σαπουνόπερα, το *Silver Street* .

Τον Μάρτιο του 2010 ο σταθμός, ο οποίος, εκείνο το καιρό, ήταν ο πιο δαπανηρός από όλους τους ραδιοφωνικούς σταθμούς του BBC, απειλώντας με κλείσιμο μαζί με το 6 Music. Ένα χρόνο αργότερα το BBC Trust ανακοίνωσε ότι ο σταθμός θα κλείσει, αλλά τελικά το κλείσιμο δεν πραγματοποιήθηκε.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Ραδιοφωνικοί Σταθμοί
Κατηγορία:British Broadcasting Corporation
Μανουέλα Σέκολο

Η **Μανουέλα Σέκολο** (γεννήθηκε στις 22 Φεβρουαρίου 1977) είναι ιταλίδα πρώην διεθνής πετοσφαιρίστρια η οποία αγωνίζεται ως ακραία. Έχει αναδειχθεί με την εθνική ομάδα πετοσφαίρισης γυναικών της Ιταλίας δύο Πρωταθλήματα Ευρώπης (2007, 2009) καθώς και ένα Παγκόσμιο κύπελλο πετοσφαίρισης (2007).

## Καριέρα
Η Μανουέλα Σέκολο έκανε τα πρώτα της βήματα στις ακαδημίες της Άλμπατρος Τρεβίζο, στις οποίες παρέμεινε για τρία χρόνια. Στη συνέχεια, αγωνίστηκε σε επίπεδο νέων γυναικών στις Μολιάνο (1994-95) και ΑΓΣ Σαν Ντονά (1995-99). Το 1999 υπέγραψε το πρώτο της επαγγελματικό συμβόλαιο στη Βόλει Φόρλι.

Από το 1999 και μέχρι σήμερα, η Μαουέλα Σέκολο έχει αγωνιστεί σχεδόν αποκλειστικά σε ομάδες της Ιταλίας και συγκεκριμένα στις Βόλει Φόρλι, Τεοντόρα Ραβένα, Σκαβολίνι Πεζάρο, Βόλει Μπεργκάμο, Τσιέρι Βόλει, Βίλα Κορτέζε, Ουνιβερσάλ Μοντένα, Κρέμα Βόλει, Ρίβερ Βόλει και Παγιάβολο Πιατσεντίνα. Ανάμεσα από τις ομάδες αυτές, η Σέκολο γνώρισε τις περισσότερες επιτυχίες με τη φανέλα της Βόλει Μπεργκάμο, με την οποία κατάφερε να κατακτήσει ένα CEV Cup (2004), δύο Τσάμπιονς Λιγκ (2005, 2007), δύο Πρωταθλήματα Ιταλίας (2004, 2006), ένα Κύπελλο Ιταλίας (2006) και ένα Σούπερ Καπ Ιταλίας (2004). Μοναδική εξαίρεση στη μέχρι στιγμής δεκαπενταετία συνεχούς παρουσίας της Σέκολο σε ομάδες της Ιταλίας ήταν ένα πέρασμά της από την Ελλάδα και συγκεκριμένα από τον Ολυμπιακό Πειραιώς (2008-09), με τον οποίο ωστόσο δεν κατάφερε να κατακτήσει κάποιο τίτλο.

Την περίοδο 2013-14, η Σέκολο αγωνίστηκε με τη φανέλα της Ιταλικής Παγιάβολο Πιασιέντσα, στην οποία παραμένει μέχρι σήμερα.

## Διεθνείς συμμετοχές
Η Μανουέλα Σέκολο ήταν διεθνής με την εθνική ομάδα πετοσφαίρισης γυναικών της Ιταλίας από το 2004 και έχει πραγματοποιήσει αρκετές συμμετοχές. Μάλιστα, έχει καταφέρει να κατακτήσει με την εθνική ομάδα της Ιταλίας δύο Πρωταθλήματα Ευρώπης (2007, 2009) καθώς και το Παγκόσμιο κύπελλο πετοσφαίρισης του 2007.

## Τίτλοι
* 2 Τσάμπιονς Λιγκ: 2005, 2007
* 1 CEV Cup: 2004
* 3 Πρωταθλήματα Ιταλίας: 2004, 2006, 2013
* 3 Κύπελλα Ιταλίας: 2006, 2010, 2013
* 1 Σούπερ Καπ Ιταλίας: 2004

## Πηγές
* Το προφίλ της Σέκολο στο cev.lu
* Στον Ολυμπιακό η Μανουέλα Σέκολο

Κατηγορία:Ιταλοί πετοσφαιριστές
Κατηγορία:Πετοσφαιρίστριες ΟΣΦΠ
Λέσεκ Ουρμπανόβιτς

Ο **Λέσεκ Ουρμπάνοβιτς** (γεννήθηκε στη 1 Ιουνίου 1964) είναι παλαίμαχος διεθνής πετοσφαιριστής ο οποίος αγωνιζόταν ως διαγώνιος. Κατά τη διάρκεια της καριέρας του αγωνίστηκε στα πρωταθλήματα της Πολωνίας και της Ελλάδας.

## Καριέρα
Ο Λέσεκ Ουρμπάνοβιτς έκανε τα πρώτα του βήματα στο χώρο της πετοσφαίρισης στις ακαδημίες της Στοκτσνιόβιεκ Γκντανσκ, ομάδα της γενέτειράς του, στις οποίες παρέμεινε μέχρι το 1985, όταν και μεταπήδησε στην AZS Όλτστιν. Στην Όλτστιν παρέμεινε για έξι χρόνια και συγκεκριμένα μέχρι το 1991, έχοντας καταφέρει να κατακτήσει προηγουμένως ένα πρωτάθλημα Πολωνίας (1991) και δύο Κύπελλα Πολωνίας (1989, 1991).

Το καλοκαίρι του 1991 αποφάσισε να αφήσει την Πολωνία και να ταξιδέψει στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για ένα χρόνο έχοντας καταφέρει να κατακτήσει το πρωτάθλημα αλλά και το κύπελλο Ελλάδας του 1992. Επίσης, κατάφερε να φτάσει με τον ερυθρόλευκο σύλλογο μέχρι και τον τελικό του Τσάμπιονς Λιγκ του 1992, στον οποίο κλήθηκε να αντιμετωπίσει την τότε παγκόσμια πρωταθλήτρια Μεσατζέρο Ραβένα των Ιταλών Φάμπιο Βούλο, Αντρέα Γκαρντίνι και των χρυσών Ολυμπιονικών του Λος Άντζελες και της Σεούλ Αμερικανών Καρτς Κίραλι και Στιβ Τίμονς. Παρά τις προσδοκίες της ομάδας του Πειραιά, ο τραυματισμος του τότε μεγάλου αστεριού της ομάδας Ράιμοντς Βίλντε λίγο πριν από την έναρξη του παιχνιδιού, λειτούργησε καταλυτικά στην ερυθρόλευκη ομάδα με αποτέλεσμα να χάσει πολύ εύκολα το τρόπαιο από την Ιταλική ομάδα (3-0 σετ).

Το 1992, ο Ουρμπάνοβιτς αποφάσισε να επιστρέψει στην Πολωνία για λογαριασμό της Λέγκια Βαρσοβίας. Στην ομάδα της Βαρσοβίας παρέμεινε για τέσσερα χρόνια και συγκεκριμένα μέχρι το 1996, έχοντας καταφέρει προηγουμένως να κατακτήσει ένα Κύπελλο Πολωνίας (1995).

Το 1996 απεχώρησε από την ομάδα της Βαρσοβίας και μεταπήδησε στην PKS Στσίτνο, η οποία έμελλε να αποτελέσει και την τελευταία ομάδα της καριέρας του.

## Διεθνείς συμμετοχές
Ο Λέσεκ Ουρμπάνοβιτς ήταν διεθνής με την Εθνική ομάδα πετοσφαίρισης της Πολωνίας για πάνω από 10 χρόνια και συγκεκριμένα από το 1985 ως και το 1996. Συνολικά, είχε πραγματοποιήσει με την εθνική του ομάδα πάνω από 200 συμμετοχές.
 
## Τίτλοι
* 1 Πρωτάθλημα Πολωνίας: 1991
* 3 Κύπελλα Πολωνίας: 1989, 1991, 1995
* 1 Πρωτάθλημα Ελλάδας: 1992
* 1 Κύπελλο Ελλάδας: 1992 

## Πηγές
* Το προφίλ του Λέσεκ Ουρμπάνοβιτς 
* Ο Ολυμπιακός στον τελικό των Πρωταθλητριών 

Κατηγορία:Πολωνοί πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Αθλητές στους Θερινούς Ολυμπιακούς Αγώνες 1996
Κοινή μαγκούστα νάνος

Η **κοινή μαγκούστα νάνος** (*Helogale parvula*), ενίοτε ονομαζόμενη **μαγκούστα νάνος**, είναι ένα μικρό αφρικανικό σαρκοφάγο που ανήκει στην οικογένεια των Ερπηστιδών (Herpestidae).

## Φυσικά χαρακτηριστικά
Η κοινή μαγκούστα νάνος είναι μία τυπική μαγκούστα: έχει μεγάλο μυτερό κεφάλι, μικρά αυτιά, μακριά ουρά, κοντά άκρα και μακριά νύχια. Το είδος διακρίνεται από άλλες μαγκούστες από το μέγεθός του. Είναι πολύ μικρότερο από ό, τι τα περισσότερα άλλα είδη (18 με 28 εκατοστόμετρα, 210 με 350 γραμμάρια)· πραγματικά, αυτό είναι το μικρότερο σαρκοφάγο της Αφρικής. Η μαλακή γούνα έχει μεγάλη ποικιλία στο χρώμα, που κυμαίνεται από κιτρινωπό κόκκινο σε πολύ βαθύ καστανό.

## Κατανομή και ενδιαίτημα

Η κοινή μαγκούστα νάνος απαντά κυρίως σε ξηρές ποώδεις διαπλάσεις, ανοικτά δάση, και θαμνοτόπους, μέχρι 2.000 μέτρα υψόμετρο. Συχνάζει ιδιαίτερα σε περιοχές με πολλά αναχώματα τερμιτών, το αγαπημένο της μέρος για ύπνο. Το είδος αποφεύγει τα πυκνά δάση και τις ερήμους. Το είδος απλώνεται από την Ανατολική στη νότια Κεντρική Αφρική, από την Ερυθραία και την Αιθιοπία στο Τράνσβααλ στη Νότια Αφρική.

## Συμπεριφορά

Η κοινή μαγκούστα νάνος είναι ημερήσιο ζώο. Πρόκειται για ένα ιδιαίτερα κοινωνικό είδος που ζει σε εκτεταμένες οικογενειακές ομάδες των δύο ως τριάντα ζώων. Υπάρχει αυστηρή ιεραρχία μεταξύ των ζώων του ίδιου φύλου μέσα σε μια ομάδα, με επικεφαλής το κυρίαρχο ζεύγος (κατά κανόνα τα γηραιότερα μέλη της ομάδας).

## Δημοσιεύσεις
* Anne Rasa: *Mongoose Watch: A Family Observed*, John Murray, 1985, ISBN 0-719-54240-5.
* Anne Rasa: *Intra-familial sexual repression in the dwarf mongoose (Helogale parvula)* in *Naturwissenschaften*, Volume 60, Number 6, p.&nbsp;303-304, Springer, 1973.

## Παραπομπές


## Εξωτερικοί σύνδεσμοι
* 

Κατηγορία:Ερπηστίδες
Κατηγορία:Θηλαστικά της Αφρικής
Ελικοπτεροφόρo κλάσης Tarawa

Η **Κλάση Ταράουα** είναι κατηγορία ελικοπτεροφόρων πλοίων αμφιβίων επιχειρήσεων και προσβολών (LHA) που χρησιμοποιούνται από το Αμερικανικό Πολεμικό Ναυτικό (USN). Πέντε πλοία κατασκευάστηκαν από τα ναυπηγεία Ingalls Shipbuilding μεταξύ του 1971 και 1980. Άλλα τέσσερα πλοία είχαν προγραμματιστεί να κατασκευαστούν, αλλά αργότερα ακυρώθηκαν. Από το 2011 μόνο ένα σκάφος είναι ενεργό  και τα πλοία πρόκειται να αντικατασταθούν από την κλάση Αμέρικα από το 2013 και μετά.

## Πλοία

## Παραπομπές


Κατηγορία:Πολεμικά πλοία των ΗΠΑ
Άσλεϊ Γκριν

Η **Άσλεϊ Γκριν** (*Ashley Michele Greene*, 21 Φεβρουαρίου 1987) είναι Αμερικανίδα ηθοποιός και μοντέλο.

## Βιογραφία
Γεννήθηκε στο Τζάκσονβιλ (Φλόριντα), ΗΠΑ και μεγάλωσε εκεί, καθώς και στο Μιντλμπουργκ, στην Φλόριντα.Είναι κυρίως γνωστή για τον ρόλο της Ο Άλις Κάλεν στις κινηματογραφικές προσαρμογές των βιβλίων του Λυκόφωτος, της Στέφανι Μεΐερ.
Μέχρι στιγμής ήταν υποψήφια για 7 βραβεία και από αυτά έχει κερδίσει τα 5.

## Φιλμογραφία/Τηλεοπτικές εμφανίσεις

## Παραπομπές


## Εξωτερικοί σύνδεσμοι
*  

Κατηγορία:Αμερικανίδες μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατάλογος των μελών του Ευρωπαϊκού Κοινοβουλίου για την Κύπρο, 2014-2019

Η παρούσα λίστα περιλαμβάνει τα 6 μέλη του Ευρωπαϊκού Κοινοβουλίου για την Κύπρο''' για την περίοδο 2014-2019.

## Λίστα

Η Ελένη Θεοχάρους αποχώρησε από τον Δημοκρατικό Συναγερμό τον Νοέμβριο του 2015. Ακολούθως ίδρυσε νέο κόμμα με την ονομασία Αλληλεγγύη. Επιπλέον, αποχώρησε από την ομάδα του Ευρωπαϊκού Λαϊκού Κόμματος και εντάχθηκε στους Ευρωπαίους Συντηρητικούς και Μεταρρυθμιστές.

### Κομματική εκπροσώπηση

## Παραπομπές


Κυπρος
Δίσκος του Ιφίτου

Ο **δίσκος του [[Ίφιτος ο Ηλείος|Ιφίτου]]** ήταν ένας χάλκινος δίσκος με χαραγμένο πάνω του το κείμενο της εκεχειρίας, που τηρούσαν οι πόλεις - κράτη κατά τη διάρκεια των Ολυμπιακών αγώνων στην αρχαιότητα. Το *ιερό κειμένο*, όπως αναφέρεται από ορισμένους, δεν ήταν γραμμένο σε ευθείες γραμμές αλλά κυκλικά όπως η περιφέρεια του δίσκου. Σύμφωνα με τον Παυσανία, όταν αυτός επισκέφθηκε την Ολυμπία, το 174 μ.Χ., ο δίσκος εφυλάσσετο στο ναό της Ήρας. Ο δίσκος και το κείμενο πρέπει να προέκυψε μετά από τη συνεργασία του Ηλείου Ίφιτου, του Λυκούργου της Σπάρτης και τον Κλεοσθένη της Πίσας όταν αυτοί συμφώνησαν, το 776 π.Χ., να ανασυστήσουν τους Ολυμπιακούς αγώνες με βάση την Ολυμπιακή εκεχειρία. 

## Παραπομπές


## Εξωτερικοί σύνδεσμοι
* "Ολυμπιακή εκεχειρία" από το Ίδρυμα Μείζονος Ελληνισμού
* Ο δίσκος του Ιφίτου

Δισκος Ιφιτου
Πολεμολογία

**Πολεμολογία** (στα αγγλ. *War Studies* ή πιο σπάνια *Polemology*) ονομάζεται το διεπιστημονικό πεδίο μελέτης του φαινομένου του πολέμου. Οι πολεμολόγοι μελετούν και αναλύουν τις στρατιωτικές, διπλωματικές, φιλοσοφικές, οικονομικές, ψυχολογικές και επικοινωνιακές (προπαγάνδα) διαστάσεις του πολέμου. Στο πλαίσιο των σύγχρονων πολεμικών συγκρούσεων, διαμορφώνουν την αμυντική πολιτική και την υψηλή στρατηγική κυβερνήσεων, ενώ ιστορικά ξεχωριστή προσοχή δίνεται στην αλληλεπίδραση διεθνούς πολιτικής, γεωστρατηγικής, διπλωματίας και στρατιωτικής ισχύος.

Η πολεμολογία χρησιμοποιεί πολλές επιστήμες στην ανάλυσή της, όπως η πολιτική επιστήμη, η οικονομική επιστήμη, οι διεθνείς σχέσεις, η ψυχολογία, η στρατιωτική ιστορία κ.α.

Παλαιότερα οι πολεμολόγοι ήταν κλειστή κοινότητα σε πολλές χώρες, κυρίως συνδεδεμένοι με κρατικές δεξαμενές σκέψεις (think tanks) που διαμόρφωναν πολιτική εθνικής ασφάλειας, αλλά σε πολλές χώρες σήμερα υπάρχουν αρκετά πανεπιστήμια που προσφέρουν προγράμματα σπουδών στην Πολεμολογία, κυρίως σε μεταπτυχιακό επίπεδο.

Πολεμολογια
Θερμοακουστική

Η **θερμοακουστική** (αγγλικά: *thermoacoustics*) μελετά τις αλληλεπιδράσεις μεταξύ μεταβολών θερμοκρασίας, πυκνότητας και πίεσης ενός διαμήκους ακουστικού κύματος. Οι αλληλεπιδράσεις αυτές οδηγούν στη μετατροπή ενός ακουστικού κύματος (μηχανική ενέργεια) σε θερμότητα (θερμική ενέργεια) και αντίστροφα.

Θερμοακουστικά φαινόμενα παρατηρούνται όταν μερικώς λιωμένοι γυάλινοι σωλήνες συνδέονται με γυάλινα δοχεία, όπου κάτω από συγκεκριμένες συνθήκες παράγονται αυθόρμητα δυνατοί μονοτονικοί ήχοι. Παρόμοια φαινόμενα παρατηρούνται όταν ένας χαλύβδινος σωλήνας έχει το ένα του άκρο σε θερμοκρασία δωματίου (293 K) και το άλλο σε επαφή με υγρό ήλιο 4.2 K (ταλαντώσεις Taconis).  Η μαθηματική θεμελίωση της θερμοακουστικής έχει διεξαχθεί από το Nikolaus Rott. Ακολούθησαν εργασίες από τους Wheatley και Swift. 

Μια θερμοακουστική μηχανή αποτελεί ένα θερμομηχανικό μετατροπέα που μπορεί είτε να παράγει μηχανική ενέργεια σε μορφή ακουστικού κύματος από την κατανάλωση ενός ορισμένου ποσού θερμότητας ή να καταναλώνει ακουστική ενέργεια για την άντληση θερμότητας από κάποιο ψυχρότερο προς κάποιο θερμότερο περιβάλλον. Τα εν λόγω συστήματα καλούνται θερμοακουστική μηχανή/κινητήρας και θερμοακουστικό ψυγείο, αντίστοιχα.

Οι θερμοακουστικές συσκευές/μηχανές έχουν το πλεονέκτημα της μη ανάγκης ύπαρξης σημαντικών κινούμενων μερών (αυξημένη αξιοπιστία - χαμηλές απαιτήσεις συντήρησης).

## Παραπομπές


## Εξωτερικοί σύνδεσμοι
* Thermoacoustic research  at Los Alamos National Laboratory 
* M. Emam, Experimental Investigations on a Standing-Wave Thermoacoustic Engine, M.Sc. Thesis, Cairo University, Egypt (2013)
* M.E.H. Tijani, Loudspeaker-driven thermo-acoustic refrigeration, Ph.D. Thesis, Technische Universiteit Eindhoven, (2001)
* Design Environment for Low-amplitude ThermoAcoustic Energy Conversion 
* The Technology Cool Sound Industries, Inc.

Κατηγορία:Ακουστική
Κατηγορία:Μετατροπή ενέργειας
Βιοϊατρική ακουστική

Η **βιοϊατρική ακουστική (biomedical acoustics)** ασχολείται με τη μελέτη της αλληλεπίδρασης των υπερήχων με τους βιολογικούς ιστούς, τις θεραπευτικές εφαρμογές των υπερήχων, την παραγωγή ειδώλων υπερήχων, τη μέτρηση των παραμέτρων της ακοής (ακοομετρία) και την αντιμετώπιση των προβλημάτων ακοής γενικότερα.

## Εξωτερικοί σύνδεσμοι
*Biomedical Acoustics University of Rochester
*Biomedical Acoustics ASA

Κατηγορία:Τεχνολογία ήχου
Κατηγορία:Ιατρική απεικόνιση
Λυκούργος Αγγελόπουλος

Ο **Λυκούργος Αγγελόπουλος** (Πύργος Ηλείας, 21 Σεπτεμβρίου 1941 – Αθήνα, 18 Μαΐου 2014) ήταν διακεκριμένος Έλληνας ιεροψάλτης και καθηγητής της βυζαντινής μουσικής διεθνούς φήμης.

## Βιογραφία
Ο **Λυκούργος Αγγελόπουλος** γεννήθηκε στον Πύργο Ηλείας στις 21 Σεπτεμβρίου του 1941. Σπούδασε νομική στο Πανεπιστήμιο των Αθηνών και βυζαντινή μουσική κυρίως με τον Σίμωνα Καρά. Είχε δίπλωμα βυζαντινής μουσικής από το Μακεδονικό Ωδείο Θεσσαλονίκης.

Tο 1982 υπήρξε πρωτοψάλτης της Αγίας Ειρήνης (πρώτης Μητρόπολης Αθηνών) και ιδρυτής και διευθυντής από την ίδρυσή της Ελληνικής Βυζαντινής Χορωδίας με την οποία εξέδωσε και αρκετούς δίσκους στην Ελλάδα και Γαλλία ενώ πραγματοποίησε και πλήθος συναυλιών στην Ευρώπη, στην Αμερική, στην Ασία και στην Αφρική.

Δίδαξε βυζαντινή μουσική στο Ωδείο Αθηνών και στα Ωδεία του Φίλιππου Νάκα και του Νίκου Σκαλκώτα. Διεύθυνε τις σχολές βυζαντινής μουσικής των Ιερών Μητροπόλεων Ηλείας, Ρεθύμνης και Αυλοποτάμου και Φθιώτιδος.

Το 1978 συνεργάστηκε με την Ελληνική Ραδιοφωνία με την εκπομπή "Εκκλησιαστικοί Βυζαντινοί Ύμνοι" και την "Από την Ορθόδοξη και ανατολική μουσική παράδοση" μέσα από τις οποίες παρουσίασε σπάνιο υλικό, μελέτες, συνεντεύξεις και άλλα.

Ο Λυκούργος Αγγελόπουλος ασχολήθηκε και με τη σύγχρονη μουσική ερμηνεύοντας έργα του Μιχάλη Αδάμη, του Δημήτρη Τερζάκη, του Τζον Τάβενερ, του Κυριάκου Σφέτσα, του Θεόδωρου Αντωνίου και του Γιώργου Κυριακάκη. Επίσης, συμμετείχε στην ερευνητική ομάδα του Μάρσελ Περές και στο Ensemble Organum του ιδίου με το οποίο έχει ηχογραφήσει οκτώ δίσκους.

Υπήρξε μέλος της Καλλιτεχνικής Επιτροπής του Υπουργείου Παιδείας για τα μουσικά σχολεία από το 1998, από το 2005 πρόεδρος του ΚΣΥΜΕ καθώς και ιδρυτικό μέλος του οργανισμού «Χάρτα του Ρήγα» από τον ομώνυμο χάρτη.

Το 1994  ο Πατριάρχης Βαρθολομαίος του απένειμε το οφφίκιο του Άρχοντος Πρωτοψάλτου της Αρχιεπισκοπής Κωνσταντινουπόλεως. Έχει επίσης τιμηθεί από το Πατριαρχείο Ιεροσολύμων, από την Φινλανδική Ορθόδοξη Εκκλησία ενώ η  Ιερά Σύνοδος της Εκκλησίας της Ελλάδος του έχει απονείμει την ευαρέσκειά της και τον Χρυσούν Σταυρόν του Αποστόλου Παύλου το 2006. Ο πρόεδρος της Ελληνικής Δημοκρατίας Κωνσταντίνος Στεφανόπουλος του απένειμε το 2004 την τιμητική διάκριση του Αργυρού Σταυρού του τάγματος του Φοίνικος.
Είχε συμμετάσχει σε διεθνή συνέδρια, δίδαξε σε master class, δημοσίευσε μελέτες και άρθρα για τη Βυζαντινή μουσική. Το 2005 εξεδόθη στη Γαλλία το βιβλίο του *Les Voix Byzantines*.
Απεβίωσε στις 18 Μαΐου 2014 σε ηλικία 73 ετών.

## Παραπομπές


## Πηγές

* 
* Λυκούργος Αγγελόπουλος (1941-2014)

Κατηγορία:Έλληνες ψάλτες
Κατηγορία:Έλληνες μουσικολόγοι
Κατηγορία:Έλληνες διευθυντές χορωδίας
Κατηγορία:Καθηγητές του Ωδείου Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
BBC Arabic Television

Το **BBC Arabic Television** (Αραβική Τηλεόραση του BBC) είναι τηλεοπτικό κανάλι του BBC, το οποίο εκπέμπει στη Μέση Ανατολή. Ξεκίνησε να εκπέμπει στις 09:56 (GMT) στις 11 Μαρτίου του 2008. Τον Οκτώβριο του 2005 είχε ανακοινωθεί ότι το κανάλι θα έκανε πρεμιέρα το Φθινόπωρο του 2007, αλλά τελικά ξεκίνησε να εκπέμπει έναν χρόνο αργότερα.

## Ιστορικό
Το BBC Arabic Television δεν είναι το πρώτο κανάλι του BBC στη Μέση Ανατολή. Το προηγούμενο κανάλι είχε κλείσει στις 21 Απριλίου του 1996, μετά από δύο χρόνια εκπομπής. Το κανάλι έκλεισε μετά από τη προβολή ενός επεισοδίου της σειράς *Panorama*, το οποίο είχε λογοκριθεί από τη κυβέρνηση της Σαουδικής Αραβίας. Όταν το κανάλι έκλεισε οι περισσότεροι εργαζόμενοι πήγαν να εργαστούν στο Al Jazeera. που είναι ο κύριος ανταγωνιστής του BBC.

## Παρουσιαστές
Μερικοί από τους παρουσιαστές του καναλιού είναι:
*Ντίμα Ιζεντίν
*Ταρίκ Αλαάς
*Τόνι Χούρι
*Μαλάκ Τζααφάρ
*Φιντά Μπασίλ
*Ράνια Αλ-Αττάρ
*Χαμντάν Τζερτζάουι

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Τηλεοπτικοί σταθμοί στην αραβική γλώσσα
Κατηγορία:BBC News
Κατηγορία:Διεθνείς τηλεοπτικοί σταθμοί του BBC
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2008